Teisipäev, 14. veebruar 2012

Eurodes tehtavate kreeditkorralduste ja otsearvelduste tehnilised nõuded ***I

P7_TA(2012)0037

Euroopa Parlamendi 14. veebruari 2012. aasta seadusandlik resolutsioon ettepaneku kohta võtta vastu Euroopa Parlamendi ja nõukogu määrus, millega kehtestatakse eurodes tehtavatele kreeditkorraldustele ja otsearveldustele tehnilised nõuded ja muudetakse määrust (EÜ) nr 924/2009 (KOM(2010)0775 – C7-0434/2010 – 2010/0373(COD))

2013/C 249 E/25

(Seadusandlik tavamenetlus: esimene lugemine)

Euroopa Parlament,

(1) ELT C 155, 25.5.2011, lk 1.

(2) ELT C 218, 23.7.2011, lk 74.

Teisipäev, 14. veebruar 2012

Seadusandliku resolutsiooni lisa

Komisjoni avaldus SEPA juhtimise kohta

Selleks et tagada tõrgeteta üleminek SEPA-le ja SEPA projekti potentsiaali täielik ärakasutamine, on äärmiselt oluline aktiivselt kaasata protsessi kõik sidusrühmad ja eelkõige kasutajad, sealhulgas tarbijad, et nad saaksid anda täieliku panuse. Ehkki SEPA nõukogu asutamine tähendab olulist edasiminekut SEPA projekti juhtimises, on SEPA-le üleminekut praeguseni edendanud põhiliselt pakkumist esindavad osalejad, eelkõige Euroopa pangad Euroopa Maksenõukogu eestvedamisel. Seepärast paneb komisjon 2012. aastal läbiviidava SEPA nõukogu tegevuse läbivaatamise raames rõhku kogu SEPA projekti juhtimisele ning eeskätt sellele, kuidas võtta paremini arvesse tarbijate, VKEde, jaemüüjate ja teiste kasutajate huve. Komisjon tegeleb läbivaatamise käigus muu hulgas Euroopa Maksenõukogu koosseisu, Euroopa Maksenõukogu ja üldise juhtimisstruktuuri (nt SEPA nõukogu) vahelise koostöö ning selle üldise struktuuri rolli küsimusega. Juhul kui komisjoni läbivaatamise tulemusel selgub, et vaja on täiendavaid algatusi SEPA juhtimise tõhustamiseks, kaalub komisjon ettepanekute esitamist.

Komisjoni avaldus makseteenuste direktiivi läbivaatamise kohta

Komisjon tunnistab täielikult, et SEPA-le ulatusliku üldsuse toetuse tagamiseks on oluline tagada maksjatele kõrgetasemeline kaitse, eelkõige otsearvelduste puhul. Komisjon märgib, et praegu on paljudel tarbijatel tänu riiklikele otsearveldussüsteemidele tingimusteta tagasimakseõigus, samuti märgib komisjon, et ainsa tarbijatele mõeldud üleeuroopalise otsearveldussüsteemiga nähakse ette tingimusteta õigus autoriseeritud maksete tagasimaksele kaheksa nädala jooksul. Nimetatud tagasimakseõigus on ulatuslikum kui makseteenuste direktiivis (direktiiv 2007/64/EÜ) ettenähtud miinimumnõuded. Seetõttu, võttes arvesse vajadust tagada kõrgem tarbijakaitse tase, ELis valitsevat turuolukorda ning SEPA teemal peetud poliitiliste arutelude käigus väljendatud Euroopa Parlamendi nõudmist täiustada tagasimakseõigust, näeb komisjon ette otsearveldamise osas kehtiva tagasimakseõiguse läbivaatamise nimetatud direktiivi artikli 87 alusel esitatavas aruandes. Komisjon esitab aruande hiljemalt 1. novembril 2012. aastal Euroopa Parlamendile, nõukogule, Euroopa Majandus- ja Sotsiaalkomiteele ning Euroopa Keskpangale. Juhul kui makseteenuste direktiivi artikli 87 alusel esitatav aruanne kinnitab direktiivi läbivaatamise vajadust, eelkõige tagasimakseõiguse kriteeriumide osas, kaalub komisjon ettepanekute esitamist.

Komisjoni avaldus delegeeritud õigusaktide kohta

Komisjon on arvamusel, et ELi toimimise lepingu artiklit 290 tuleb tõlgendada nii, et komisjon on sõltumatu delegeeritud õigusaktide ettevalmistamisel ja vastuvõtmisel. Kolme institutsiooni ühiskokkuleppes sisalduva eksperdiarvamuse standardpõhjenduses on lähtutud sellest tõlgendusest. Seetõttu väljendab komisjon kahetsust, et nimetatud määruse põhjenduses 22 ei ole järgitud ühiskokkuleppe sõnastust.